Държавен вестник, бр. 24, 2012 г., стр. 13

БРОЙ  24	
Д Ъ Р Ж А В Е Н  В Е С Т Н И К 	
СТР.  13  
предишна професионална квалификация или 
професионален опит.
Ако за обучение по професията „Режисьор 
на пулт“ с придобиване на четвърта степен на 
професионална квалификация кандидатстват 
лица, завършили обучение за придобиване на 
професионална квалификация по професии от 
професионално направление „Аудио-визуални 
изкуства и техники; производство на медийни 
продукти“, „Музикални и сценични изкуства“, 
„Изящни изкуства“, „Приложни изкуства и за­
наяти“ и др., част от обучението им се зачита 
и се организира надграждащо обучение. Съ­
държанието на това обучение се определя след 
сравнение на компетенциите и резултатите от 
ученето, описани в държавните образователни 
изисквания (ДОИ) за придобиване на квалифи­
кация по съответните професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Режисьорът на пулт като участник в телевизи­
онното производство работи с режисьорския пулт, 
чрез който по електронен път се осъществява 
запис или директно излъчване на телевизионно 
предаване. Владее всички манипулации на ре­
жисьорския пулт. Познава входовете и изходите 
на пулта, чрез които се предават сигналите от 
телевизионните камери, видеомагнетофоните, 
видеокасетофоните, външните линии, характер­
генераторите за надписи, компютрите и др.
Познава и работи със специфичните израз­
ни средства – остро превключване, преливане 
на изобра­жението, специални ефекти, цифрови 
ефекти, промяна в големината на изображени­
ето, изменение положението на изображение­
то, изменение на перспективата, разделяне на 
изображението на отделни части, инверсия на 
изображението и др. Умее да подбира правилно 
и естетически цифровите и специалните ефекти.
Режисьорът на пулт познава работата на 
техническите звена и при констатиране на де­
фект установява в коя техническа апаратна е 
възникнал. Реагира изключително бързо при 
проблеми, като не допуска прекъсване на пре­
даването и намира веднага оптимален вариант 
на телевизионната разкадровка.
Запознава се със сценария на всяко предаване, 
независимо дали предаването е с предварителна, 
или без предварителна подготовка. Отчита жан­
ровите особености на предаването. Следва ре­
жисьорския замисъл по режисьорския сценарий. 
Работи в тясно сътрудничество с режисьора 
на предаването. Уточнява каква гледна точка 
ще бъде интерпретирана и по какъв начин ще 
бъдат представени целите на предаването.
Предварително координира действията си с 
тези на операторите на предаването. При ре­
портажните предавания уточнява с тях кадри 
и ракурси. Отчита вероятността от технически 
проблеми с някоя от камерите и предвижда ре­
зервни варианти. При останалите телевизионни 
предавания напомня предварително на оператора 
предстоящия кадър и композицията, от която 
го включва. Ръководи оператора, след като е 
включен в ефир, ако се предвижда движение 
на камерата.
Участва активно при разкадровката на преда­
ването. Познава крупността на плановете – общ, 
среден, американски, полублизък, близък, крупен, 
детайл. По време на запис следи за точното 
изпълнение на разкадровката, ръководейки 
операторите, като им подава кратки и ясни 
инструкции – подготвителна, предупредителна 
за включване и коригираща.
Познава много добре постпродукцията – мон­
тажния и озвучителния период, както и съответ­
ната апаратура. Умее да извършва монтаж на 
заснетия филмов или телевизионен материал. Ако 
не е пряко ангажиран в монтажната дейност, има 
задължението впоследствие да изгледа и опише 
частично заснетите епизоди преди записа или 
ефира. Информира се от коя апаратна ще бъдат 
подадени изходните материали, като контролира 
подаването им.
При смесени предавания следи за спазване 
на ефирното време. Подава на водещия предва­
рително уточнен знак при изтичането му. 
За успешно упражняване на професията режи­
сьорът на пулт трябва да притежава технически 
усет, силна концентрация на вниманието, наблю­
дателност и бързи реакции, да умее да работи 
при продължително натоварване.
Работното му време е в зависимост от спе­
цификата на работата му – може да бъде както 
с нормална продължителност в съответствие 
с Кодекса на труда, така и до късно вечер, в 
празничните и почивните дни. 
2.2. Възможности за продължаване на про­
фесионалното обучение
Придобилите четвърта степен на професио­
нална квалификация по професията „Режисьор 
на пулт“ могат да се обучават за придобиване 
на квалификация по други професии от област 
на образованието „Изкуства“. Обучението по 
общата задължителна професионална подготов­
ка – единна за всички професионални направле­
ния, както и част от отрасловата задължителна 
професионална подготовка и специфичната за 
професията професионална подготовка се зачита. 
Лицата, придобили професионална квалифи­
кация по професията „Режисьор на пулт“, имат 
възможности за повишаване на квалификацията 
си в курсове и семинари, организирани от обу­
чаващи институции, браншови организации и др.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г. и 
№ РД-01-952 от 29.12.2011 г.